Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel pakkasi kenttäsairaalansa Nepalin Katmandussa.
Se oli toiminut ensiapuasemana 25.4. tapahtuneen maanjäristyksen uhreille.
Venäjän presidentti Putin tapasi Egyptin presidentti al-Sisin.
He sopivat kahdenvälisen yhteistyön lisäämisestä.
Israelin 33. hallitus piti eilen viimeisen kokouksensa.
Uusi hallitus vannoo valansa keskiviikkona.
Tänään pidämme 33. hallituksen viimeisen kabinettikokouksen.
Valmistaudumme uuden hallituksen ensimmäiseen kokoukseen.
Koen aina, että maan johtamisen tehtävä -
on myönnetty arvokkaalla omaisuudella: maalla itsellään.
Velvollisuuteni pääministerinä ja velvollisuutemme hallituksena -
on tuottaa kansalle turvallisempi, vauraampi ja kehittyneempi valtio.
Kokouksessa pääministeri Netanjahu tiivisti edellisen hallituksen toimia.
Hän korosti, että vaikeuksista huolimatta -
juutalaisvaltio pysyi lujana uhkien edessä, -
pyrki jatkamaan rauhanprosessia -
ja edisti Israelin taloutta monilla uusilla aloilla.
Jos tiivistän 33. hallituksen toimia, voin sanoa, -
että vaikka vaikeuksia oli paljon, -
me edistimme Israelia näiden vuosien aikana kolmella pääalueella.
Hallituksen kahden vuoden olemassaolon aikana -
ensimmäisestä kokouksesta lähtien -
meitä ympäröivä alue on kuohunut ja myrskynnyt.
Vaikka monta kertaa meitä yritettiin haastaa rajoillamme, -
torjuimme yritykset poikkeuksetta.
Haasteita toi Hizbollah Etelä-Libanonissa, -
Iran, joka pyrki luomaan uuden eturintaman meitä vastaan Golanille, -
Syyria, joka yrittää lakkaamatta viedä kehittyneitä aseita Libanoniin, -
sekä Hamas, joka yrittää tehdä strate- gisia iskuja meitä vastaan etelässä.
Operaatio Suojakalliossa iskimme Hamasia vastaan -
lujempaa kuin sitä vastaan on koskaan ennen isketty.
Ennen kaikkea olemme taistelleet hellittämättä sitä vastaan, -
että Iran tavoittelee ydinasetta. Se pyrkimys on huipussaan.
Emme anna periksi. Pidämme yllä Israelin oikeutta puolustautua -
kaikissa olosuhteissa ja tilanteissa.
Pyrimme edistämään sopimusta palestiinalaisten kanssa, -
mutta jälleen kerran tarvittiin vaikeita päätöksiä.
Abbas päätti hylätä neuvottelut.
Hän teki yksipuolisia toimia vastoin kaikkia sopimuksia.
Hän hylkäsi neuvottelut tehdäkseen liiton Hamasin kanssa.
Diplomatian saralla -
aloimme kehittää uusia markkinoita Israelin taloudelle -
Aasian talousjättiläisten kanssa: Intian, Kiinan ja Japanin kanssa.
Liityimme tarkkailijajäseneksi Latina- laisen Amerikan Tyynenmeren liittoon.
Kehitämme uutta alaa, -
joka on olennainen ihmiskunnan tulevaisuudelle: kyberturvallisuutta.
Se ala kehittyy hyvin nopeasti ja dramaattisesti.
Ohjaamme siihen paljon resursseja, myös armeijan erikoisyksikköjä.
Olen ohjeistanut, ettei sitä kehitetä vain Israelin valtion turvallisuudeksi -
vaan että sitä sovelletaan myös Beersebassa ja Negevissä -
akateemisissa taidoissamme -
sekä Israelin ja ulkomaisten yritysten teollisuuskehityksessä.
Tämä muuttaa edessämme Negevin ilmettä ja siten koko maan ilmettä.
Se on jo tekemässä Beersebasta maailman kyberpääkaupunkia.
Sitten Nepaliin. Israel pakkasi kenttä- sairaalansa Nepalin Katmandussa.
Se oli toiminut ensiapuasemana 25.4. tapahtuneen maanjäristyksen uhreille.
Kenttäsairaala pystytettiin Nepalin armeijan tilapäismajoitusalueelle.
Maanjäristyksessä kuoli 7 900 ihmistä ja yli 16 000 loukkaantui.
Kenttäsairaala hoiti yli tuhat potilasta kymmenen päivän aikana.
Tietojen mukaan siitä tuli ensisijainen hoitopaikka osalle loukkaantuneista -
sekä raskaana oleville äideille, joiden synnytys hoidettiin siellä.
Kenttäsairaalan sulkemisen kunniaksi pidettiin pieni juhla.
Nepalin kaupunkirakentamisen ministeri -
ilmaisi maan hallituksen kiitollisuuden juutalaisvaltiolle.
Olemme vilpittömän kiitollisia -
Israelin hallitukselle ja kansalle -
avusta näinä kriittisinä aikoina Nepalissa.
Sairaalassa oli leikkaus-, kuvaus- ja laboratoriotiloja sekä teho-osasto.
Potilaista huolehti 150 lääkäriä ja hoitajaa Israelin armeijasta.
Israelin Nepalin-lähettiläs Mayer -
suhtautui optimistisesti maan tulevaisuuteen.
Mainitsin, että Nepal ja koko maailma itkee.
Sanoin myös, että olen optimistinen Nepalin tulevaisuudesta.
Nyt näyttää siltä, että jälleenrakennus alkaa.
Se vie aikaa, mutta asiat ovat pian paremmin ja Nepal vahvistuu.
Olemme yhtä, kun teemme yhdessä työtä näissä haasteissa.
YK:n mukaan maanjäristys vaikutti -
8 miljoonaan Nepalin 28 miljoonasta asukkaasta.
Ainakin 3 miljoonaa tarvitsee telttoja, vettä, ruokaa ja lääkkeitä -
tulevien kolmen kuun aikana. Noin 519 000 asuntoa on tuhoutunut.
Venäjän presidentti Putin tapasi Egyptin presidentti al-Sisin.
He sopivat kahdenvälisen yhteistyön lisäämisestä.
Al-Sisi vieraili Moskovassa, -
kun siellä vietettiin 70. voiton- päivänjuhlaa natsi-Saksasta.
Hän oli kiinnostunut vahvistamaan Egyptin ja Venäjän suhteita -
sotilaallisissa ja talousasioissa.
Olemme hyvin kiinnostuneet vahvistamaan suhteita Venäjään.
Tiedän, että peritte vaikean perhekunnan. Sanon sen varoen.
Teemme kaikkemme, jotta saisimme liitettyä yhteen pyrkimyksemme, -
niin että yhteinen työmme hyödyttäisi sekä Venäjää että Egyptiä.
Egypti alkaa hiljalleen toipua vuoden 2011 arabikevään mullistuksista -
ja sitä seuranneista epävakaista vuosista.
Al-Sisi tuli armeijasta hallitsemaan arabimaailman väkirikkainta maata.
Hän syrjäytti Muslimiveljeskunnan Mursin vallasta vuonna 2013.
Sitä ennen joukkomielenosoituksissa oli vastustettu Mursin valtaa.
Sen jälkeen turvallisuusjoukot iskivät veljeskuntaa ja sen tukijoita vastaan.
Myöhemmin vangittiin aktivisteja, jotka vastustivat "paluuta sortoon".
Venäjä on kieltänyt ruuantuonnin länsimaista -
kostona länsimaiden pakotteille Ukrainan kriisistä.
Siksi Venäjä ja Egypti sopivat maa- taloustuotteiden kaupan lisäämisestä.
Elokuussa Putin ja al-Sisi puhuivat vapaakauppavyöhykkeen luomisesta -
Venäjän johtaman Euraasian talousyhteisön ja Egyptin välille.
Presidentit keskustelivat myös mahdollisuudesta -
perustaa egyptiläinen kuljetuskeskus Venäjän Mustanmeren rannikolle -
sekä venäläinen teollisuuskeskus Egyptiin Suezin kanavan osaksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen